Document ID: 32008D0054

DEĊIŻJONI TAL-KUMMISSJONI
ta’ l-20 ta’ Diċembru 2007
dwar l-approvazzjoni tal-kontijiet ta’ ċerti aġenzij tal-ħlas fi Franza, fil-Ġermanja, fl-Italja, fil-Lussemburgu u fi Spanja,dwar in-nefqa ffinanzjata mis-Sezzjoni tal-Garanzija tal-Fond Agrikolu Ewropew ta’ Gwida u Garanzija (EAGGF), għas-sena finanzjarja 2004
(notifikata taħt id-dokument numru C(2007) 6532)
(It-testi bil-Franċiż, bil-Ġermaniż, bl-Ispanjol u bit-Taljan biss huma awtentiċi)
(2008/54/KE)
IL-KUMMISSJONI TAL-KOMUNITAJIET EWROPEJ
Wara li kkunsidrat it-Trattat li jistabbilixxi l-Komunità Ewropea,
Wara li kkunsidrat ir-Regolament tal-Kunsill (KE) Nru 1258/1999 tas-17 ta’ Mejju 1999 dwar il-finanzjament tal-politika agrikola komuni, (1), (titlu mhux uffiċjali) u b’mod partikolari l-Artikolu 7(3) tiegħu,
Wara li kkonsultat lill-Kumitat tal-Fond,
Billi:
(1)
Id-Deċiżjoni tal-Kummissjoni 2005/385/KE (2) għas-sena finanzjarja ta’ l-2004, approvat il-kontijiet kollha ta’ l-aġenzij tal-ħlas ħlief l-aġenzija tal-ħlas Ġermaniża “Bayern-Umwelt”, l-aġenzija tal-ħlas Spanjola “Madrid”, l-aġenzija tal-ħlas Franċiża “SDE” l-aġenzija tal-ħlas Taljana “AGEA” u l-aġenzija tal-ħlas Lussemburgiża “Ministère de l’Agriculture”.
(2)
Wara t-trażmissjoni ta’ informazzjoni ġdida u wara verifiki addizzjonali, il-Kummissjoni tista’ issa tieħu deċiżjoni dwar l-intergrità, il-preċiżjoni u u veraċità tal-kontijiet sottomessi mill-aġenzija tal-ħlas Ġermaniża “Bayern-Umwelt”, l-aġenzija tal-ħlas Spanjola “Madrid”, l-aġenzija tal-ħlas Franċiża “SDE” l-aġenzija tal-ħlas Taljana “AGEA”u l-aġenzija tal-ħlas Lussemburgiża “Ministère de l’Agriculture”.
(3)
Bl-approvazzjoni tal-kontijiet ta’ l-iaġenżiji tal-ħlas kkonċernati, il-Kummissjoni trid tapprova l-ammonti li diġà huma miżmuma mill-Istati Membri ikkonċernati fuq il-bażi tad-Deċiżjoni 2005/385/KE
(4)
Skond it-tieni subparagrafu ta’ l-Artikolu 7(3) tar-Regolament (KE) Nru 1258/1999, din id-Deċiżjoni ma tippreġudikax deċiżjonijiet adottati sussegwentement mill-Kummissjoni ħlief min-nefqa tal-finanzjament tal-Komunità li massirx skond ir-regoli Komunitarji,
ADOTTAT DIN ID-DEĊIŻJONI:
Artikolu 1
Il-Kontijiet ta’ l-aġenzija tal-ħlas Ġermaniża “Bayern-Umwelt”, l-aġenzija tal-ħlas Spanjola “Madrid”, l-aġenzija tal-ħlas Franċiża “SDE” l-aġenzija tal-ħlas Taljana “AGEA” u l-aġenzija tal-ħlas Lussemburgiża “Ministère de l’Agriculture”. dwar n-nefqa iffinanzjat mis-Sezzjoni tal-Garanzija tal-Fond Ewropew Agrikolu ta’ Gwida u Garanzija (EAGGF), is-Sezzjoni ta’ Garanzija għas-sena finanzjarja 2004 huma b’dan approvati.
L-ammonti li jistgħu jiġu rkuprati minn, jew li għandhom jitħallsu lil, kull wieħed mill-Istati Membri kkonċernati skond din id-Deċiżjoni huma stipulati fl-Anness
Artikolu 2
Din id-Deċiżjoni hija indirizzata lir-Repubblika Federali tal-Ġermanja, ir-Repubblika Spanjola, ir-Repubblika Taljana u l-Gran Dukat ta’ Lussemburgu.
Magħmula fi Brussell, 20 ta’ Diċembru 2007.

Labels: 18
15
4